**Postup Inšpektorátu práce Nitra pri vybavovaní žiadostí o vydanie potvrdení o neporušení zákona o nelegálnej práci a nelegálnom zamestnávaní**

Inšpektorát práce Nitra podľa zákona č. 125/2006 Z.z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov vydáva na požiadanie vydáva na požiadanie na účely preukázania splnenia podmienok podľa osobitného predpisu potvrdenie o tom, že ku dňu požiadania nebola fyzickej osobe alebo právnickej osobe právoplatne uložená pokuta za porušenie zákazu nelegálneho zamestnávania, **a to do siedmich pracovných dní od požiadania.**

Žiadosť musí obsahovať presné označenie žiadateľa aj s IČO-m, dobu, za ktorú žiada vydať potvrdenie (3 alebo 5 rokov), pokiaľ nie je žiadateľ oslobodený od správneho poplatku podľa zákona č. 145/1995 Z.z. o správnych poplatkoch, priloží kolok v hodnote **2 €** alebo uhradí správny poplatok v súlade so zákonom.

**Postup Inšpektorátu práce Nitra pri vybavovaní žiadostí**

**o vydanie**

**1. povolenia na vykonávanie ľahkých prác fyzickou osobou podľa osobitného predpisu**

**2. povolenia na vykonávanie športu fyzickou osobou podľa osobitného predpisu**

**Lehota na vybavenie žiadosti je 30 dní odo dňa prijatia žiadosti**, ktorá spĺňa všetky náležitosti.

Podľa zákona č. 145/1995 Z.z. o správnych poplatkoch, priloží kolok v hodnote **20 €** alebo uhradí správny poplatok v súlade so zákonom (položka 202 sadzobníka: f) Vydanie povolenia na výkon ľahkých prác fyzickou osobou podľa osobitného predpisu).